stanford-oval/wikipedia huggingface dataset:
Danica McKellar

| Danica McKellar |
| --- | --- |
 Vuonna 2018
Henkilötiedot
Syntynyt: 3. tammikuuta 1975 (ikä 49)
Näyttelijä
Merkittävät roolit:  Winnie Cooper (Kesä 68)
Aiheesta muualla
www.danicamckellar.com
IMDb
Elonet
Danica Mae McKellar (s. 3. tammikuuta 1975) on yhdysvaltalainen näyttelijä, joka on myös kirjoittanut kirjoja matematiikasta. Hänestä tuli kuuluisa Winnie Cooperin roolissa televisiosarjassa Kesä 68, jota tehtiin 1988–1993.
McKellar osallistui lasten näytelmäkerhoon ja esiintyi muutamissa mainoksissa ja Hämärän rajamailla -sarjan jaksoissa, ennen kuin hänet valittiin Kesä 68 -sarjaan. Sarjan päätyttyä McKellar aloitti opinnot  Kalifornian yliopistossa Los Angelesissa. Hän valmistui matematiikan kandidaatiksi vuonna 1998.
McKellar on kirjoittanut eri-ikäisille lapsille suunnattuja tietokirjoja, jotka kaikki käsittelevät matematiikkaa ja rohkaisevat etenkin tyttöjä sen opiskeluun, kuten Math Doesn't Suck, Kiss My Math, Hot X: Algebra Exposed, Girls Get Curves: Geometry Takes Shape; Goodnight, Numbers ja Do Not Open This Math Book.
Mckellar on jatkanut näyttelemistä myös aikuisena ja esitti viestintäassistenttia West Wing-sarjassa. Hän on esiintynyt muissakin televisiosarjoissa ja ääninäyttelijänä Young Justice -supersankarisarjakuvan animaatioversiossa.
Daavid islaminuskossa

Profeetta Daavidin nimi arabialaisella kalligrafialla kirjoitettuna
Daavid islamissa on muunneltu hahmo Vanhassa testamentissa esiintyvästä Juudaa ja koko Israelia hallinneesta kuningas Daavidista, jonka kerrotaan eläneen tuhat vuotta ennen Kristusta. Islamissa Daavid (arab. داود‎, Dāwūd) on kuninkaan lisäksi Israelin profeetta ja Jumalan lähettiläs, jonka saama kirja on Psalttari (al-Zabur) (”Daavidille me annoimme Psalttarin”, Koraani 4:163).
Islamilaiset varhaislähteet

Daavid mainitaan Koraanissa yksitoista kertaa, ja hänestä kerrotaan joukko tarinoita. Toinen varhainen lähde on ibn Ishaqin (k. 767) Sirat rasul Allah, ensimmäinen ja kauan sitten kadonnut elämäkerta profeetta Muhammedista ja muista profeetoista. Sen ensimmäinen osa, Kitab al-Mubtada kattoi maailman varhaishistorian ja sisälsi Raamattuun ja Koraaniin perustuvan kuvauksen Daavidista. Arabisti Gordon Darnell Newby on ennallistanut tämän kuvauksen nojautumalla al-Tabarin (k. 923) historiateokseen (Tarikh) ja Koraanin eksegetiikkaa koskevaan teokseen (Tafsir). Ibn Ishaqin teos oli vielä al-Tabarin käytössä.
Useat kymmenet 800-luvulla kootut hadithit kertovat, mitä Muhammed on lausunut Daavidista.
Elämäkertaa

Islamilaiset tarinat poikkeavat eräissä kohdin Raamatun kertomuksista. Muslimit muistavat Daavidin henkilönä, joka keksi haarniskan: Me opetimme häntä myös valmistamaan teille haarniskoja suojaksi taisteluissanne. Mutta oletteko siitä kiitollisia? (Koraani 21:80)  Nuorukaisena Daavid voitti Jalutin (Goljat), ja tämän takia kuningas Talut (Saul) antoi hänelle tyttärensä ja puoli valtakuntaa. Islamilaisen historian mukaan Daavid eli kuninkaan kanssa 40 vuotta ja sen jälkeen vielä seitsemän vuotta.
Christian Lindberg

Christian Lindberg
Christian Lindberg (s. 15. helmikuuta 1958 Danderyd) on ruotsalainen pasuunansoittaja, kapellimestari ja säveltäjä. Lindberg on tuonut arvostusta harvinaiselle soittimelle niin, että 1990-luvulla häntä kutsuttiin ”maailman ainoaksi täystyöllistetyksi soolopasunistiksi”.
Kuvataiteilijaperheeseen syntynyt Lindberg soitti aluksi rumpuja, pianoa ja trumpettia mutta alkoi 17-vuotiaana keskittyä pasuunan soittoon, ja hän pääsi jo kaksi vuotta myöhemmin Tukholman kuninkaallisen oopperan orkesteriin. Pian hän yllättäen päätti ryhtyä pasuunasolistiksi, vaikka yleisen mielipiteen mukaan ohjelmistoa soolopasuunalle oli kovin vähän. Lindberg kuitenkin osoitti, että pasuunalle on sävelletty hyvää musiikkia 1200-luvulta alkaen. Hän sai myös nykysäveltäjät innostumaan soittimesta ja alkoi säveltää sille itsekin. Lindbergin soitettavaksi ovat pasuunateoksia säveltäneet muiden muassa Kalevi Aho, Anders Hillborg, Alfred Schnittke, Tōru Takemitsu ja Iánnis Xenákis.
Lindbergin ohjelmiston tunnetuin teos on Jan Sandströmin säveltämä konsertto pasuunalle ja orkesterille eli Moottoripyöräkonsertto (1988–1989), jota Lindström esittää nahkaisessa motoristihaalarissa.
Vuosituhannen vaihteessa Lindberg alkoi pasuunansoiton ohella säveltää ja johtaa orkestereita ammattimaisesti. Hän toimi Nordiska Kammarorkesternin ylikapellimestarina Sundsvallissa 2004–2010 ja on johtanut Blåsarsymfonikerna-puhallinorkesteria Tukholmassa vuodesta 2005. Hän on toiminut myös pohjoisnorjalaisen Arctic Philharmonic Orchestran ylikapellimestarina ja taiteellisena neuvonantajana sen perustamisesta 2009 alkaen.
Yksityiselämä

Christian Lindbergin vanhemmat Ulla-Monica ja Arne Lindberg ovat kuvataiteilijoita. Hänen veljensä on luutunsoittaja Jakob Lindberg ja tyttärensä säveltäjä Andrea Tarrodi.
Palkintoja ja huomionosoituksia

1982 – Léonie Sonnings musikstipendium
1986 – Fonogrampriset The Burlesque Trombone (Roland Pöntisen, piano, kanssa)
1996 – Kungliga Musikaliska Akademienin jäsen nro 908
2004 – Litteris et Artibus
2008 – Lunds Studentsångförenings solistpris
2015 – Grammis "Årets klassiska" (Norrköpings symfoniorkesterin kanssa)
Aiheesta muualla

Viralliset sivut (ruotsiksi)
SON fortsätter att lyfta fram symfonikern Allan Pettersson (Arkistoitu – Internet Archive) folkbladet.se
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: sv:Christian Lindberg
Käännös suomeksi
Daniel Sjölind

Daniel Sjölind Jyväskylän Kalevan kisoissa vuonna 2018.
Daniel Sjölind (s. 3. maaliskuuta 1985 Kruunupyy) on suomalainen yleisurheilija. Hän saavutti Kalevan kisoissa 2012 pronssia kolmiloikassa. Hän on saavuttanut myös pronssia sisäratojen Suomen-mestaruuskilpailussa 2007 ja 2014. Häntä valmentaa Krister Lönnqvist ja hän edustaa IF Åsarna -seuraa. Hänen ennätyksensä kolmiloikassa on 15,49. Hänellä on Ruotsi–Suomi-maaotteluedustus vuodelta 2007.
Daavid Jokinen

| Daavid Jokinen> Henkilötiedot |
| --- | --- |
Syntynyt: 10. huhtikuuta 1869 Röymälä
Kuollut: 16. lokakuuta 1946 (77 vuotta) Kuopio
Muut tiedot
Uskonto:  Baptismi
Daavid Jokinen (10. huhtikuuta 1869 Ryömälä – 16. lokakuuta 1946 Kuopio) oli suomalainen baptistisaarnaaja. Jokinen tuli erityisesti tunnetuksi Kuopion baptisti­seura­kunnan johtajana.
Elämäkerta

Daavid Jokinen lähti kotoaan Rikkasten kylästä 14-vuotiaana ensin renkipojaksi ja myöhemmin Helsinkiin ja Turkuun. Turun aikana Jokinen törmäsi baptismiin ja tuli uskoon 21-vuotiaana. Jokinen meni kasteelle välittömästi uskoontulonsa jälkeen. Näihin aikoihin Jokinen työskenteli viilarina Korsmannin konepajassa. Syksyllä 1892 hän lähti saarnaajaksi.
Jokinen lähti ruotsalais-suomalaiseen saarnaajakouluun Vaasaan ja oli oppilaana useaan otteeseen. Opiskelujen ohessa Jokinen teki kokousmatkoja Etelä-Pohjanmaalle ja Satakuntaan. Vuonna 1896 Jokinen asettui vakituisesti Viipuriin ja suuntasi saarnamatkansa ympäri Karjalaa. Vuonna 1907 hän muutti Kuopioon ja tuli paikallisen baptistiseurakunnan johtajaksi vuonna 1913. Jokinen toimi Kuopion baptistiseurakunnan johtajana 26 vuoden ajan. Vuonna 1946 Jokinen kuoli sydänkohtaukseen.
Elämäkerta > Pidätys saarnatoiminnasta

Daavid Jokinen joutui vuonna 1893 pidätetyksi johtuen luvattomasta evankeliumin julistamisesta. Jokinen piti kokousta Ylistarossa, jonka aikana nimismies yhdessä vanginkuljettajan kanssa pidätti Jokisen. Hänet kuljetettiin Turkuun kuulusteltavaksi, minkä jälkeen hänet vapautettiin.
Chérif Touré Mamam

Chérif Touré Mamam (s. 13. tammikuuta 1981 Mango, Togo), on togolainen jalkapalloilija, joka pelasi viimeksi kaudella 2007 MC Algerissa. Pelipaikaltaan hän on keskikenttäpelaaja. Mamam on käyttänyt pelipaitansa selkämyksessä etunimiään Chérif Touré.
Ura

Cherif Touré aloitti peliuransa 1998 Arabiemiirikunnissa al-Jazeerassa. Vuonna 2000 hän siirtyi saman liigan al-Nasriin. Seuraavana vuonna hän siirtyi Skotlannin Valioliigan Livingston FC:hen, jossa pelasi neljä vuotta. Kauden 2005–2006 Cherif Touré pelasi Metzissä.
Ura > Maajoukkueura

Togon jalkapallomaajoukkueessa Cherif Touré on pelannut kesäkuuhun 2006 mennessä 39 ottelua ja tehnyt 7 maalia. Hänet on valittu joukkueeseen myös Saksan MM-kilpailuihin 2006.
Heinolan linja-autoturma

| Heinolan linja-autoturma |
| --- | --- |
Päivämäärä:  17. huhtikuuta 1999
Kuolleita:  4
Loukkaantuneita:  33
Heinolan linja-autoturma tapahtui 17. huhtikuuta 1999 Heinolassa valtatien 4 Heinolan eteläisessä liittymässä. Tilausajossa ollut Scania-merkkinen linja-auto (rekisterinumero FAB-624), jossa oli kuljettaja ja 39 matkustajaa, ajoi liittymän rampin ja risteävän tien T-risteyksessä kaiteen läpi ja putosi alas 8,7 metriä korkealta penkereeltä. Auto pysyi kuitenkin pyörillään ja jatkoi vielä matkaa vanhaa tienpohjaa pitkin 20 metrin matkan, kunnes juuttui hiekkakasaan. Onnettomuudessa kuoli neljä matkustajaa, joista kolme heti ja yksi kuusi päivää myöhemmin sairaalassa. Kuljettaja ja 32 matkustajaa saivat vammoja. Linja-auto oli ollut kuljettamassa pyhiinvaeltajia Uuden Valamon luostariin. Onnettomuusauton kuljettaja tuomittiin myöhemmin sakkoihin kolmesta kuolemantuottamuksesta sekä liikenneturvallisuuden vaarantamisesta.
Onnettomuustutkintakeskuksen (Otkes) tutkintaselostus julkistettiin toukokuun alussa 2000.
Kuljettajan mukaan auton jarrut eivät toimineet, kun hän yritti jarruttaa rampissa ennen rampin loppuosassa ollutta vasemmalle kääntyvää mutkaa. Tutkimuksissa auton jarruista ei kuitenkaan löytynyt teknistä vikaa, eikä myöskään ajopiirturin kiekossa ollut merkkiä jarrujen käytöstä tässä kohtaa. Toisaalta ei kuitenkaan löytynyt myöskään sellaisia seikkoja, jotka olisivat osoittaneet kuljettajan kertomuksen jarrujen pettämisestä vääräksi.
Onnettomuuteen vaikutti se, että linja-auto tuli rampin lopussa olevaan mutkaan vähintään 55 kilometrin tuntinopeudella ja kuljettaja joutui keskittymään siihen, että sai oikealle kallistuvan auton oikaistua. Kuljettaja oli ollut myös viimeiset 15 vuotta poissa linja-auton kuljettajan ammatista, joten hänen auton käsittelynsä oli ollut epävarmaa. Lisäksi Heinolan eteläisen liittymän rampin muoto on sellainen, että rampin loppupäässä oleva jyrkkä kaarre vasempaan tulee yllättäen eteen.
Tutkinnan perusteella Otkes antoi yhdeksän turvallisuussuositusta, joiden joukossa oli suositus siitä, että linja-autonkuljettajien perus- ja jatkokoulutuksessa kiinnitettäisiin huomiota ajoneuvon jarrutuskäyttäytymiseen ABS-jarrujen häiriötilanteissa.
Aiheesta muualla

Onnettomuuden tutkintaselostus (PDF)
Heinolan kylpylaitos

Heinolan kylpylaitos oli Heinolassa vuosina 1892–1944 toiminut kylpylä. Alkuperäinen puinen kylpylärakennus sijaitsi nykyisen Heinolan kesäteatterin paikalla Heinolan vapaapalokunnan talon ja Jyrängönvirran välisellä alueella. Kylpylässä kävi vuosittain 150–750 vierasta, huippuvuodet olivat ensimmäisen maailmansodan aikana 1914–1917, jolloin kylpylässä kävi paljon venäläisiä vieraita. Kylpykausi alkoi kesäkuun alussa ja jatkui elokuun loppuun saakka.
Heinolan kylpylän puinen kylpylärakennus paloi toukokuussa 1930 mahdollisesti tuhopolton seurauksena. Palon jälkeen kylpylän toiminta hajautettiin eri puolille Heinolaa ja kylpylä saattoi aloittaa toimintansa jo parin viikon kuluttua tulipalosta. Uusi kivirakenteinen kylpylärakennus valmistui 1931. Kylpylään kuului myös uimaranta ilmakylpylöineen ja vuonna 1915 valmistunut vesikelkkarata. Kylpylän lähellä sijaitsi kylpylävieraiden kahvilana ja musiikkiesitysten sekä tanssiaisten pitopaikkana käyttämä Rantakasino, joka valmistui vuonna 1895. Rantakasinon rakennus purettiin 1975.
Kylpylän rakennuksiin kuului myös vuonna 1900 valmistunut Harjupaviljonki.
Kirjallisuutta

Pertti Torikka : Heinolan kylpylaitos 1892-1944. Heinolan kaupunki 1982
Aiheesta muualla

Heinolan kylpylaitos, Suomen Kuvalehti, 24.04.1926, nro 17, s. 39, Kansalliskirjaston digitaaliset aineistot
Dale Earnhardt, Jr.

Dale Jr.
Ralph Dale Earnhardt, Jr. (s. 10. lokakuuta 1974 Kannapolis, Pohjois-Carolina) on yhdysvaltalainen kilpa-autoilija. Earnhardt, Jr., joka tunnetaan myös lempinimillä "Dale", "Dale Jr.", "Junior", "The Dominator" ja "Little E", on NASCAR-legenda Dale Earnhardtin poika.
Urallaan Dale Jr. on kilpaillut Yhdysvalloissa eri autoluokissa ja on muun muassa kaksinkertainen Busch Series -mestari ja 21 osakilpailun voittaja. Vuonna 2006 hänen päätyönsä on ajaa autoa numero 8 (Budweiser Chevrolet Monte Carlo SS) NASCARin NEXTEL Cup -vakioautosarjassa.
Earnhardt, Jr. omistaa kilpatallin nimeltä JR Motorsports. Hän on myös osakkaana äitipuolensa Teresan kanssa kilpatallissa Chance 2 Motorsports.
Uransa ammattimaisena kilpa-autoilijana Dale Jr. on aloittanut 17-vuotiaana. Vuonna 2000 hän siirtyi NASCARin pääsarjaan, NEXTEL Cupiin, jossa hänen toistaiseksi paras sijoituksensa on kolmas vuodelta 2003.
Vuonna 2004 Dale Earnhardt Jr. voitti arvostetun Daytona 500 -kilpailun, päivälleen kuusi vuotta hänen isänsä ainoan voitokkaan Daytona-kilpailun jälkeen.
Dale Earnhardt, Jr. vuonna 2006 varikolla Bristolin osakilpailussa
Aiheesta muualla

Wikimedia Commonsissa on kuvia tai muita tiedostoja aiheesta .
Virallinen kotisivu
Dale Dunbar

Dale Dunbar (s. 14. lokakuuta 1961) on yhdysvaltalainen entinen jääkiekkoilija, joka pelasi NHL:ssä 1980-luvulla. Dunbar oli pelipaikaltaan puolustaja ja hän pelasi uransa aikana myös Suomessa.
Aiheesta muualla

Dale Dunbar The Internet Hockey Databasessa (englanniksi)
Daniel Sikorski

Daniel Sikorski
Daniel Sikorski (s. 2. marraskuuta 1987 Waidhofen an der Thaya, Itävalta) on itävaltalainen jalkapalloilija, joka edustaa saksalaista Bayern Münchenia, jossa hän voitti kaudella 2008 liigamestaruuden.
Dania Ramirez

| Dania Ramirez |
| --- | --- |
 Dania Ramirez vuonna 2014.
Henkilötiedot
Syntynyt: 8. marraskuuta 1979 (ikä 44)  Santo Domingo, Dominikaaninen tasavalta
Ammatti:  Näyttelijä
Näyttelijä
Aktiivisena:  1997–
Merkittävät roolit:  Maya Herrera (Heroes)
Aiheesta muualla
IMDb 
Dania Ramirez (s. 8. marraskuuta 1979 Santo Domingo, Dominikaaninen tasavalta) on dominikaanilainen näyttelijä, joka tunnetaan lähinnä sivuroolistaan Sopranosissa sekä Maya Herrerana Heroesissa. Hän on myös esiintynyt Callistona elokuvassa X-Men: Viimeinen kohtaaminen.
Aiheesta muualla

Dania Ramirez Internet Movie Databasessa. (englanniksi)
DP (pikakivääri)

| DP-27 |
| --- | --- |

Tyyppi:  kaasumäntätoiminen pikakivääri
Valmistaja:  Kovrovin asetehdas
Valmistusmaa:  Neuvostoliitto
Valmistusvuodet:  1928–1960-luku
Tekniset tiedot
Kaliiperi(t):  7,62 × 54R
Aseen pituus:  1 290 mm
Piipun pituus:  605 mm
Paino (tyhjänä):  9,3 kg
Lipas:  lautasmallinen rumpulipas
Kapasiteetti:  47 patruunaa
Ammuksen lähtönopeus:  850 m/s
Tehokas kantama:  800 m
Tulinopeus (laukausta/min):  500–600 lks/min
Degtjarjova pehotnyi tai lyhennettynä DP (ven. ручной пулемёт Дегтярёва, пехотный (ДП), rutšnoi pulemjot Degtjarjova, pehotnyi (DP)) on Vasili Degtjarjovin suunnittelema pikakivääri, jonka suunnittelu aloitettiin vuonna 1921. Puna-armeija otti aseen palveluskäyttöön vuonna 1928. Uudistettu versio DPM tuli tuotantoon 1945. Aseella voi ampua ainoastaan sarjatulta. Piipun jäähdyttämiseksi DP toimii avoimelta lukolta; lukko jää taakse, kun liipaisin vapautetaan. Aseen piippu voidaan vaihtaa kentällä ylikuumenemisen varalta, mutta sotilaille annettiin harvoin varapiippua. Aseen päällä oleva rumpulipas ei ole lialle herkkä.[lähde? ]
Modernisoitu versio DPM otettiin valmistukseen vuosina 1943–1944. Tätä valmistettiin myös Kiinassa nimellä Tyyppi 53. Lentokoneisiin tarkoitettiin DA. Sitä käytettiin Tupolev TB-3, Polikarpov R-5 ja Polikarpov Po-2 -koneissa, mutta ase jäi harvinaiseksi ja korvattiin pian ŠKASilla. Panssariajoneuvoissa käytettiin malleja DT (ven. Дегтярёва танковый, Degtjarjova tankovyi) ja DTM (modernisoitu). Vuonna 1946 otettiin käyttöön vyösyöttöinen, raskaammalla piipulla varustettu RP-46 (ротный пулемёт – komppanian konekivääri). Tätä valmistettiin myös Kiinassa ja Pohjois-Koreassa.
jatkokehitetty RP-46-malli
Käyttö Suomessa

Suomalaiset saivat asetta talvi- ja jatkosodan aikana sotasaaliiksi niin suuria määriä (noin 9 000 kpl), että se syrjäytti rintamakäytössä Lahti-Saloranta M/26 -pikakiväärin toimintavarmuutensa ansiosta. Ase säilyi puolustusvoimien käytössä 1990-luvulle asti. Degtjarjova pehotnyi -pikakiväärejä on esillä muun muassa Sotamuseossa, jossa on nähtävillä myös presidentti Mauno Koiviston jatkosodassa käyttämä pikakivääri. Ase oli ollut pitkään Törnin–Männistön asekätkössä piilossa, josta se vuonna 1992 löydettiin Arvo Männistön ilmoituksen kautta.
Käyttö Suomessa > Emma-nimitys

Suomessa asetta nimitettiin Emmaksi 1930-luvun ”Emma”-iskelmän ja äänilevyä muistuttavan rumpulippaan synnyttämän mielleyhtymän vuoksi. Rumpulippaan kansi näet pyörii ammuttaessa.
Kirjallisuutta

Palokangas, Markku: Sotilaskäsiaseet Suomessa 1918–1988.  Suomen Asehistoriallinen Seura, 1991.  ISBN 951-25-0508-8.
Smith, Graham (toim.): Sotilaskäsiaseet.  Jyväskylä, Helsinki:  Gummerus, 1995.  ISBN 951-20-4750-0.
Hyytinen, Timo: Arma Fennica 2 : Sotilasaseet.  Jyväskylä:  Arma Fennica Oy, 1987.  ISBN 951-99887-0-X.
Aiheesta muualla

Wikimedia Commonsissa on kuvia tai muita tiedostoja aiheesta .
Suomalainen asekeräily: DP-pikakivääri
Suomalainen asekeräily: DT-27 "Tankki-Emma"
Jaeger Platoon: Lahti-Saloranta, DP and DT
Pikakivääri Dektjarev DP27 (Pohjois-Kymenlaakson Asehistoriallinen Yhdistys ry)[vanhentunut linkki]
Ручной пулемёт Дегтярёва (Arkistoitu – Internet Archive)
Hietakangas

Hietakangas on suomalainen sukunimi, joka on muun muassa seuraavilla henkilöillä:
Auli Hietakangas-Koch, maisema-arkkitehti
Harri Hietakangas (s. 1945), eräkirjailija, oppikirjailija, biologi
Pekka Hietakangas (s. 1981), pesäpalloilija
Ville Hietakangas, Helsingin yliopiston geenisäätelyn professori.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Hietakangas”, voi hakea sivunnimihaulla, laajalla sivunnimihaulla tai tekstihaulla.
Daniel Snellman

| Henkilötiedot |
| --- | --- | --- | --- |
Syntymäaika: 28. kesäkuuta 1974 (ikä 50)
Syntymäpaikka: Pietarsaari, Suomi
Pelipaikka: oikea laitapuolustaja
Pituus: 182 cm
Lempinimi: Jocke
Junioriseurat
:  Jaro
Seurat
| Vuodet | Seura | O | (M) |
| 1993–2002 |  Jaro | 165 | (9) |
| 1999 | →  NIK (laina) | 1 | (0) |
| 2003–2006 |  JBK | 72 | (20) |
| 2004 | →  Jaro (laina) | 2 | (0) |
| 2007–2011 |  IFK Jakobstad | – | (33) |
| Yhteensä | Yhteensä | 240 | (29) |
 Seurajoukkueuran tilastot kattavat vain kansalliset sarjat.
Daniel Snellman (s. 28. kesäkuuta 1974 Pietarsaari) on entinen suomalainen jalkapalloilija. Hän oli pelipaikaltaan oikea laitapuolustaja.
Snellman oli FF Jaron kasvatti. Hän debytoi 18-vuotiaana seuran edustusjoukkueessa Veikkausliigassa kaudella 1993, mutta teki läpimurtonsa joukkueen pelaavaan kokoonpanoon vasta kolme vuotta myöhemmin. Snellman oli mukana Jaron pudotessa Ykköseen kauden 1998 päätteeksi ja oli sittemmin myös nostamassa sitä takaisin Veikkausliigaan. Jaron paluu vuonna 2002 jäi myös Snellmanin viimeiseksi täydeksi kaudeksi pääsarjatasolla. Hän siirtyi Kakkoseen toiseen pietarsaarelaisseuraan, Jakobstads Bollklubbiin. Snellman edusti seuraa neljän kauden ajan, palaten myös kahden ottelun ajaksi Jaroon paikkaamaan loukkaantumisia vuonna 2004. Uransa viimeiset vuodet hän pelasi ja valmensi IFK Jakobstadissa, jota hän oli myös mukana perustamassa. Seura nousi Snellmanin aikana piirin alimmalta sarjaportaalta Kolmoseen asti.
Pääsarjatasolla Snellman pelasi yhteensä 116 ottelua, tehden viisi maalia.
Daniel Sondell

| Daniel Sondell |
| --- | --- |

Henkilötiedot
Syntynyt: 1. maaliskuuta 1984 (ikä 40) Uumaja, Ruotsi
Kansalaisuus:   Ruotsi
Jääkiekkoilija
Pelipaikka:  puolustaja
Maila:  vasen
Pituus:  184 cm
Paino:  87 kg
Pelaajaura
Pääsarjaura:  2003–
Aik. seurat:  Björklöven (Allsvenskan)   Skellefteå (SEL/Allsvenskan)   Rögle BK (SEL/Allsvenskan/SHL)   MODO (SEL)   SaiPa (SM-liiga)   Örebro HK (SHL)   EV Zug (NLA)   HC Lugano (NLA)   EC Salzburg (EBEL)   Luleå HF (SHL)
Daniel Sondell (s. 1. maaliskuuta 1984 Uumaja, Ruotsi) on ruotsalainen jääkiekkoilija. Pelipaikaltaan Sondell on puolustaja.
Sondellin pelityyli on rauhallinen ja varma. Kesken kauden 2009–2010 hän siirtyi Lappeenrantalaiseen Saimaan Palloon. Hän toi SaiPan ylivoimapeliin rauhallisuutta. Kyseisellä kaudella hän teki 16 ottelussa yhden maalin ja 12 syöttöpistettä. Jäähyillä Sondellin ei ole tapana istua, sillä hänelle on merkitty kautena 2009–2010 vain 4 jäähyä.
Sondellilla oli sopimus SaiPan kanssa kaudesta 2010–2011.
Toukokuussa 2011 julkaistiin Sondellin ja Ruotsin toiseksi korkeimmalla sarjatasolla HockeyAllsvenskanissa pelanneen Rögle BK:n välinen kolmevuotinen pelaajasopimus.
Huerfanon piirikunta

Huerfanon piirikunta (engl. Huerfano County) on Yhdysvaltojen Coloradon osavaltiossa sijaitseva piirikunta. Sen väkiluku oli 6 897 vuonna 2019. Piirikunnan hallintokeskus on Walsenburgin kaupunki. Piirikunta on perustettu 1. marraskuuta 1861.
Aiheesta muualla

Kuvia tai muita tiedostoja aiheesta Huerfanon piirikunta Wikimedia Commonsissa
Chéri (elokuva)

| Chéri |
| --- | --- |

Ohjaaja:  Stephen Frears
Käsikirjoittaja:  Christopher Hampton
Perustuu:  Coletten romaaneihin Chéri ja Chérin loppu
Tuottaja:  Bill Kenwright Thom Mount
Säveltäjä:  Alexandre Desplat
Kuvaaja:  Darius Khondji
Leikkaaja:  Lucia Zucchetti
Tuotantosuunnittelija:  Alan MacDonald
Pääosat:  Michelle Pfeiffer Rupert Friend
Valmistustiedot
Valmistusmaa:   Ranska  Iso-Britannia  Saksa
Tuotantoyhtiö:  Pathé
Levittäjä:  Miramax Budapest Film Netflix
Ensi-ilta:   8. huhtikuuta 2009  8. toukokuuta 2009
Kesto:  92 minuuttia
Alkuperäiskieli:  englanti
Budjetti:  23 000 000 USD
Tuotto:  9 366 227 USD
Aiheesta muualla
IMDb 
Elonet
AllMovie
Infobox OKNimi-testi OK: 
Chéri on 2009 valmistunut ranskalais-brittiläis-saksalainen draamaelokuva, jonka on ohjannut Stephen Frears. Elokuvan pääosia näyttelevät Michelle Pfeiffer ja Rupert Friend, ja se perustuu ranskalaisen kirjailijan Coletten romaaneihin Chéri ja Chérin loppu. Elokuva oli ensi-illassa 59. Berliinin elokuvajuhlilla helmikuussa 2009.
Rooleissa

| 0 | 1 | 2 |
| --- | --- | --- |
|  Michelle Pfeiffer  | … |  Léa de Lonval   |
|  Rupert Friend  | … |  Fred ”Chéri” Peloux   |
|  Kathy Bates  | … |  Madame Charlotte Peloux   |
|  Felicity Jones  | … |  Edmée   |
|  Frances Tomelty  | … |  Rose   |
|  Anita Pallenberg  | … |  La Copine   |
|  Harriet Walter  | … |  La Loupiote   |
|  Iben Hjejle  | … |  Marie Laure   |
Vastaanotto

Uuden Suomen Mikko Pielan mielestä yleensä luotettavan Stephen Frearsin ohjaama Chéri on oudon kankea työ. Pielan mukaan Michelle Pfeifferin nyanssoitu, haikea roolityö taloudellisesti menestyneenä prostituoituna Lea de Lonvalina kannattelee elokuvaa. Rupert Friend sopii hyvin Pfeifferin vastanäyttelijäksi. Kathy Bates taas on hämillään olevan tuntuinen. Darius Khondji on kuvannut elokuvan varmakätisesti ja nätisti, mutta elokuvan ongelma piilee Pielan mukaan dialogissa ja rytmissä.
Nyt-liitteessä elokuva sai neljältä kriitikolta keskiarvoksi 2,5.
Huerteales

| Huerteales |
| --- | --- |
 Perrottetia sandwicensis
Tieteellinen luokittelu
Kunta::  Kasvit Plantae
Kladi::  Putkilokasvit Tracheophyta
Kladi::  Siemenkasvit Spermatophyta
Kladi::  Koppisiemeniset Angiospermae
Kladi::  Aitokaksisirkkaiset
Kladi::  Aitokaksisirkkaisten ydinryhmä
Kladi::  Rosidit
Lahko::  Huerteales  Doweld
Katso myös
   Huerteales Wikispeciesissä   Huerteales Commonsissa 
Infobox OKNimi-testi OK: 
Huerteales on aitokaksisirkkaisten rosidien ryhmään kuuluva kasvilahko. Sen kasvit ovat puita, joiden korkkijälsi on varren pintakerroksissa, putkiloiden perforaatiot ovat porrasmaiset, lehdet hammaslaitaiset, korvakkeet varteen kiinnittyvät, kukat pienet ja heteet verhovastaiset. Sikiäimen kutakin emilehteä kohden on yksi tai kaksi siemenaihetta, ja siemenissä on endospermi eli siemenvalkuainen (alkion vararavinto).